Hildur Guðnadóttir tekur við verðlaunum fyrir tónlist sína í þáttunum Chernobyl á World Sountrack Awards 2019 . Stuttlistar tilnefninga til Óskarsverðlauna hafa verið opinberaðir og á stuttlista fyrir bestu tónlist er meðal annars að finna skor Hildar Guðnadóttur fyrir kvikmyndina Joker . Þá er Fríðu Aradóttur og Hebu Þórisdóttur einnig að finna á stuttlista fyrir hár og förðun , sú fyrrnefnda fyrir Little Women og sú síðarnefnda fyrir Once Upon a Time … in Hollywood , en báðar hafa starfað í bandarískum kvikmyndaiðnaði um árabil . Endanlegar tilnefningar verða síðan kynntar um miðjan janúar .